Поздрав роду
Мило Јововић 

Здраво роде српски роде
Колијевко соколова!
Синула ти стара слава,
Силна слава Душанова!

Здраво роде мили роде,
Гријало те сунце жарко!
У теби се хиљадили,
Змаји љути Милош, Марко.

Здраво роде дични роде
Слобода ти увјек сјала,
И ускрсла величина
На Косову што је пала!

Здраво роде поносити,
Узор славе и прегнућа!
У побједи штитила те
Божја рука Свемогућа.

Здраво роде мученички
Што се људском крвљу купаш,
Да од светих аманета
У ничему не одступаш!

Здраво роде слатки роде
Мили рају жића мога,
Са приморског овог краја
Прими поздрав сина твога.

Бар (Црна Гора), Мило Јововић, „Голуб“, број 2., у Сомбору, 15. јануара 1896., стр. 17.
Јововићеве пјесме 1896.